Държавен вестник, бр. 20, 2007 г., стр. 15

Б Р О Й  20
Д Ъ Р Ж А В Е Н   В Е С Т Н И К
С Т Р .  15
(3) Редът за участие в диспутите се определя
от районните избирателни комисии по жребий
не по-късно от 31 дни преди изборния ден. Ръ-
ководителите на регионалните радио- и теле-
визионни центрове съвместно с представители
на партиите, коалициите и инициативните ко-
митети определят екипите, формите и услови-
ята за реализиране на предаванията, както и
темите на диспутите.
Чл. 72. (1) Други радио- и телевизионни опе-
ратори, включително кабелни телевизии, мо-
гат да предоставят време на партиите, коали-
циите и инициативните комитети на независи-
мите кандидати за отразяване на предизборна-
та кампания при едни и същи условия.
(2) Собствениците на радио- и телевизион-
ните оператори по ал. 1 или техни представите-
ли обявяват писмено условията и реда за пре-
доставяне на време за отразяване на предиз-
борната кампания.
(3) Информацията по ал. 2 се предоставя на
Централната избирателна комисия за радио- и
телевизионните оператори с национален обхват
и на районните избирателни комисии—за ра-
дио- и телевизионните оператори с регионален
и местен обхват, не по-късно от 10 дни преди
началото на предизборните излъчвания.
Чл. 73. Диспутите, клиповете и предизбор-
ните хроники, излъчени от Българската нацио-
нална телевизия, Българското национално ра-
дио и техните регионални центрове, се запла-
щат от партиите, коалициите на политически
партии и инициативните комитети по тарифа,
приета от Министерския съвет не по-късно от
40 дни преди изборния ден. Заплащането се
извършва преди излъчване на предаването.
Чл. 74. Когато е излъчено предаване, накър-
няващо правата и доброто име на кандидат, той
има право на отговор при условията на чл. 18 от
Закона за радиото и телевизията. Искането до
съответния радио- или телевизионен оператор
може да се направи в срок до 24 часа след из-
лъчване на предаването.
Чл. 75. (1) При нарушаване на реда за про-
веждане на предизборната кампания от радио-
и телевизионните оператори партиите, коали-
циите и инициативните комитети могат да по-
дават жалби в срок до 24 часа след излъчване на
съответното предаване.
(2) Жалбите се подават до:
1. Централната избирателна комисия, когато
операторът има лицензия с национален обхват;
2. районната избирателна комисия по седа-
лището на оператора, когато той има лицензия
с регионален или местен обхват.
(3) Когато жалбата е подадена до комисия,
която не е компетентна, тя незабавно я изпра-
ща на компетентната комисия, като уведомява
жалбоподателя.
(4) Компетентната избирателна комисия
разглежда жалбата в срок от 24 часа и постано-
вява решение, което е окончателно.
Чл. 76. (1) Предизборната кампания се фи-
нансира със средства на партиите, коалициите
и инициативните комитети, както и чрез даре-
ния от физически и юридически лица.
(2) Даренията по ал. 1 не могат да бъдат
повече от 10 000 лв. от едно физическо лице и
повече от 30 000 лв. от едно юридическо лице.
(3) Забранява се финансиране на предизбор-
ната кампания със средства от:
1. търговски дружества с над 5 на сто дър-
жавно или общинско участие или от свързани с
тях лица от дружества, в които държавата при-
тежава акции с особени права, както и от дър-
жавни и общински предприятия;
2. чуждестранни физически и юридически
лица, както и от смесени дружества с повече от
25 на сто чуждестранно участие;
3. кандидати и участници в процедура по
възлагане на обществена поръчка, която не е
приключила и не е изтекъл срокът за обжалва-
не по Закона за обществените поръчки, изпъл-
нител по договор за обществена поръчка или
юридическо лице в процедура на приватизация;
4. организатори на хазартни игри;
5. религиозни институции или от юридичес-
ки лица с нестопанска цел, извършващи дей-
ност в обществена полза;
6. чужди правителства или от чуждестранни
държавни предприятия, чуждестранни търгов-
ски дружества или чуждестранни организации
с идеална цел.
Чл. 77. Партиите, коалициите и инициатив-
ните комитети представят в Сметната палата в
срок от 5 дни след регистрацията си за участие
в изборите банкови сметки за приходите и раз-
ходите по обслужване на предизборната кампа-
ния. За банкова сметка на коалиция може да се
използва банковата сметка на някоя от вклю-
чените в състава є партии.
Чл. 78. Общата сума за финансиране на пре-
дизборната кампания на една кандидатска лис-
та не може да надвишава 2 000 000 лв.
Чл. 79. В срок до един месец след изборния
ден политическите партии, коалициите на по-
литически партии и инициативните комитети
представят отчети пред Сметната палата за
набраните и изразходваните в предизборната
кампания средства, включително и извлечения
от представените за участие в изборите банко-
ви сметки.
Г л а в а  с е д м а
ГЛАСУВАНЕ
Чл. 80. (1) Гласуването се извършва с бюле-
тини и пликове по образец, установен от прези-
дента на републиката.
(2) Всички бюлетини са бели и не съдържат
реквизити извън изброените в закона.
Чл. 81. (1) Бюлетините съдържат:
1. наименованието на политическата партия,
коалицията на политически партии или иници-
ативния комитет;